Sirkusvertoning kom oor Messi se loopbaan | Netwerk24
Lionel Messi het al baie pryse en trofeë in sy loopbaan verower, maar kan nou ook daarmee spog dat daar ’n sirkusvertoning oor sy lewe gaan wees. Foto: Getty Images
Miljoene sokkerliefhebbers stroom jaarliks na Barcelona se Camp Nou om die legendariese Lionel Messi in aksie te sien, maar nou sal besoekers aan dié Spaanse stad binnekort ook ’n sirkusvertoning oor die vyfmalige Wêreldspeler van die Jaar kan bywoon.
Cirque du Soleil se vertoning, Messi10, sal op 10 Oktober die eerste keer by die Parc de Forum in Barcelona opgevoer word.
Dié Argentynse doelskieter se lewensreis van Rosario in sy tuisland na die kruin van die sokkerwêreld sal die tema wees van die vertoning.
Luidens ’n verklaring beloof die vertoning om ’n “euforiese 90 minute te wees waarin asemrowende fisieke vertonings met ondenkbaar mooi poësie gekombineer word”. – Reuters
Playing on the escalator. #MessiCirque
....@Cirque #CirqueduSoleil@RakutenArena pic.twitter.com/i0mFS92adr
— Messi10 by Cirque du Soleil (@MessiCirque) August 21, 2019
Meer oor: Cirque Du Soleil | Lionel Messi | Barcelona